
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 600 

15 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της υπ’ αριθμ. ΤΚ- 
ΦΣΤ2004/οικ/0766/ΦΚ351/26.7.2005 απόφασης 
Υπουργού ΠΕ.ΧΩ.Δ.Ε., που αφορά στην «Παροχή 
κυκλοφοριακών στοιχείων από το Υ.ΠΕ.ΧΩ.Δ.Ε. σε 

τρίτους». 1 

Προθεσμίες και διαδικασία χορήγησης στεγαστικής 
συνδρομής για επισκευή, ανακατασκευή και αυ¬ 
τοστέγαση κτισμάτων που επλήγησαν από τις 
πλημμύρες της 5ης και 6ης Αυγούστου 2005 σε 
περιοχές του Δήμου Κομοτηνής της Νομαρχια¬ 
κής Αυτοδιοίκησης Ροδόπης-Έβρου. 2 


Α ΠΟΦΑΣΕΙ Σ 

Αριθ. ΤΚΦΣΤ 2004/ οικ. 0188/ΦΚ 351 (1) 

Τροποποίηση και συμπλήρωση της υπ’ αριθμ. ΤΚΦ- 
ΣΤ2004/οικ/0766/ΦΚ351/26.7.2005 απόφασης Υπουρ¬ 
γού ΠΕ.ΧΩ.Δ.Ε., που αφορά στην «Παροχή κυκλοφορι- 
ακών στοιχείων από το Υ.ΠΕ.ΧΩ.Δ.Ε. σε τρίτους». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις 

α) του άρθρου 20 του ν. 2503/1997 (ΦΕΚ 107/Α/ 
30.5.1997). 

β) του π.δ. 69/1988 (ΦΕΚ 28/Α/16.2.1988) «Οργανισμός 
της Γενικής Γραμματείας Δημοσίων Έργων» 

γ) του άρθρου 2, εδάφιο ιγ του π.δ. 209/2001 (ΦΕΚ 
165/Α/24.7.20 01) «Σύσταση Αυτοτελούς Τμήματος Κυ¬ 
κλοφορίας, Φωτεινής Σηματοδότησης και Τηλεματικής 
2004». 

2. Τις διατάξεις του άρθρου 42 παρ.5 του ν. 3316/2005 
(ΦΕΚ 42/Α/22.2.2005) «Ανάθεση και εκτέλεση δημοσίων 
συμβάσεων εκπόνησης μελετών και παροχής συναφών 
υπηρεσιών και άλλες διατάξεις». 

3. Τις διατάξεις του άρθρου 90 του «Κώδικα νομοθε¬ 
σίας για της Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98), καθώς και το γεγονός ότι από τις διατάξεις 


της παρούσας απόφασης δεν προκαλείται δαπάνη σε 
βάρος του κρατικού προϋπολογισμού. 

4. Την οδηγία 2003/98/ΕΚ του Ευρωπαϊκού Κοινοβουλί¬ 
ου και του Συμβουλίου της 17/11/2003 για την περαιτέρω 
χρήση πληροφοριών του δημοσίου τομέα. 

5. Την υπ’ αριθμ. Δ11/γ/833/7.9.1990 απόφαση περί δι¬ 
καιωμάτων του Δημοσίου από τη διάθεση μηχανογρα¬ 
φικών αντιτύπων κλπ. 

6. Τα πρακτικά της επιτροπής για την «Υποστήριξη 
και Ανάπτυξη Τηλεματικών Υπηρεσιών Ψηφιακού Περι¬ 
εχομένου Οδικής Κυκλοφορίας και Εκτάκτων Συμβά¬ 
ντων Εξυπηρέτησης και Ενημέρωσης Χρηστών Οδικού 
Δικτύου». 

7. Την υπ’ αριθμ. ΤΚΦΣΤ 2004/ οικ. 0766/ ΦΚ 351/26.7.2005 
απόφαση του Υπουργού ΠΕΧΩΔΕ (ΦΕΚ /1252/Β’/6.9.2005), 
αποφασίζουμε: 

Αρθρο 1 

Μετά την παρ. 8 του άρθρου 1ου της απόφασης αριθμ. 
ΤΚΦΣΤ 2004/ οικ. 0766/ ΦΚ 351/26.7.2005, προστίθενται 
παράγραφοι 9,10 και 11, ως ακολούθως: 

«9. Στατικά κυκλοφοριακά στοιχεία: πρόκειται για 
ιστορικά κυκλοφοριακά στοιχεία τα οποία έχει συλλέ- 
ξει το Κέντρο Διαχείρισης Κυκλοφορίας (ΚΔΚ) κατά το 
παρελθόν και διαθέτει στο αρχείο του. 

10. Δυναμικά κυκλοφοριακά στοιχεία: πρόκειται για 
κυκλοφοριακά στοιχεία τα οποία παράγονται σε πραγ¬ 
ματικό χρόνο και αφορούν τις τρέχουσες κυκλοφορι- 
ακές συνθήκες. 

11. Αναφορά παράδοσης: το ηλεκτρονικό αρχείο το 
οποίο παράγεται από τον ηλεκτρονικό υπολογιστή του 
ΚΔΚ και επιβεβαιώνει την επιτυχή σύνδεση και απο¬ 
στολή των στοιχείων στον ηλεκτρονικό εξοπλισμό του 
ενδιαφερομένου». 

Άρθρο 2 

Το άρθρο 2ο της υπ’ αριθμ. ΤΚΦΣΤ 2004/ οικ. 0766/ 
ΦΚ 351/26.7.2005 αντικαθίσταται, ως ακολούθως : 

«ΆΡΘΡΟ 2ο 

Τιμή διάθεσης 

1. Εγκρίνουμε τη διάθεση των κυκλοφοριακών στοιχεί¬ 
ων που συλλέγονται και επεξεργάζονται από το ολο¬ 
κληρωμένο σύστημα Διαχείρισης της Κυκλοφορίας του 
Νομού Αττικής του Υ.ΠΕ.ΧΩ.Δ.Ε./Γ.Γ.ΔΈ. 

2. Καθορίζουμε την τιμή διάθεσης προς τρίτους (με¬ 
λετητές, εργολάβους, εταιρείες και λοιπούς ενδιαφερο¬ 
μένους) , των στοιχείων κυκλοφοριακών μετρήσεων και 
ερευνών, που εκτελούνται από το Αυτοτελές Τμήμα Κυ¬ 
κλοφορίας, Φωτεινής Σηματοδότησης και Τηλεματικής 
2004 (ΑΤΚΦΣΤ 2004) ή την εκάστοτε αρμόδια Υπηρεσία 
του Υ.ΠΕ.ΧΩ.Δ.Ε. για τη λειτουργία του ολοκληρωμένου 
συστήματος Διαχείρισης Κυκλοφορίας του Νομού Ατ¬ 
τικής, ανά διαθέσιμη θέση μέτρησης σύμφωνα με τις 
παρακάτω κατηγορίες: 

I. 0,80 € για τη διάθεση των κυκλοφοριακών στοιχείων 
μιας θέσης μέτρησης για μια ημέρα (κυκλοφοριακοί 
φόρτοι, μέσες ταχύτητες, κατάληψη). Τα στοιχεία της 
κατηγορίας αυτής, εφόσον παρασχεθούν μεμονωμένα 
και όχι στα πλαίσια των επομένων κατηγοριών, παρέ¬ 
χονται μόνο ως στατικά. 

II. 1,00 € για τη διάθεση σε πραγματικό χρόνο των 
δυναμικών κυκλοφοριακών στοιχείων μιας θέσης μέ¬ 
τρησης για μία ημέρα (κυκλοφοριακοί φόρτοι, μέσες 
ταχύτητες, κατάληψη). 

III. 1,20 € για τη διάθεση σε πραγματικό χρόνο επι¬ 
πρόσθετα των στοιχείων της ανωτέρω κατηγορίας II 
και της κυκλοφοριακής κατάστασης σε τρία επίπεδα 
(αραιή, πυκνή, κορεσμένη κυκλοφορία) ενός τμήματος 
διανύσματος που αποτελείται από μία θέση μέτρησης 
για μία ημέρα, που αναπροσαρμόζεται δυναμικά, ανά¬ 
λογα με τις κυκλοφοριακές συνθήκες σε πραγματικό 
χρόνο, καθώς και των στοιχείων χρόνου μετακίνησης 
σε ένα τμήμα διανύσματος που αποτελείται από μία 

ΠΟΣΟΣΤΟ 
ΜΗ ΔΙΑΘΕΣΙΜΩΝ 
ΘΕΣΕΩΝ ΜΕΤΡΗΣΗΣ 
ΓΙΑ ΤΙΣ ΟΠΟΙΕΣ 
ΔΕΝ ΚΑΤΑΒΑΛΛΕΤΑΙ ΤΙΜΗΜΑ 


θέση μέτρησης για μία ημέρα, που αναπροσαρμόζονται 
δυναμικά, ανάλογα με τις κυκλοφοριακές συνθήκες σε 
πραγματικό χρόνο. 

Επισημαίνεται ότι σε τμήματα διανύσματος που απο¬ 
τελούνται από περισσότερες της μιας θέσης μέτρησης, 
το τίμημα για τη διάθεση της κυκλοφοριακής κατάστα¬ 
σης ή του χρόνου μετακίνησης αυτών, είναι ανάλογο 
των διαθέσιμων θέσεων μέτρησης. 

IV. για τη διάθεση πέραν των στοιχείων των κατηγο¬ 
ριών II ή III και όλων των σημείων του οδικού δικτύου, 
στα οποία λόγω εκτάκτου συμβάντος παρατηρούνται 
κυκλοφοριακά προβλήματα που έχουν διαπιστωθεί από 
το Κέντρο Διαχείρισης Κυκλοφορίας (Κ.Δ.Κ.) του Υ.ΠΕ. 
ΧΩ.Δ.Ε., καταβάλλεται πρόσθετο κατ’ αποκοπήν ποσό 
50€ ανά ημέρα. Η διάθεση των στοιχείων της κατη¬ 
γορίας αυτής είναι δυνατή μόνο σε ενδιαφερομένους 
που έχουν ήδη ζητήσει τη διάθεση στοιχείων των κα¬ 
τηγοριών II ή III από τουλάχιστον ογδόντα (80) θέσεις 
μέτρησης. 

3. Σε περίπτωση που σημαντικός αριθμός θέσεων μέ¬ 
τρησης δεν είναι διαθέσιμος για οποιουσδήποτε λόγους, 
τότε η αρχική τιμή για όσες θέσεις μέτρησης είναι δια¬ 
θέσιμες μειώνεται ποσοστιαία για τις κατηγορίες II και 
III και της παραγράφου 2 του παρόντος, σύμφωνα με 
τον ακόλουθο πίνακα : 

ΠΟΣΟΣΤΟ ΠΟΣΟΣΤΟ ΜΕΙΩΣΗΣ 

ΔΙΑΘΕΣΙΜΩΝ ΤΗΣ ΑΡΧΙΚΗΣ ΤΙΜΗΣ 

ΘΕΣΕΩΝ ΜΕΤΡΗΣΗΣ ΓΙΑ ΤΙΣ ΔΙΑΘΕΣΙΜΕΣ 

ΘΕΣΕΙΣ ΜΕΤΡΗΣΗΣ 


0% - 20% 

80,1% -100% 

0% 

20,1% - 35% 

65,1% - 80% 

20% 

35,1% - 50% 

50,1% - 65% 

40% 

50,1% - 70% 

30,1% - 50% 

70% 

70,1% -100% 

0% - 30% 

100% 


Μη διαθέσιμη εντός της ημέρας, θεωρείται μια θέση 
μέτρησης όταν η θέση μέτρησης αυτή ή το τμήμα 
διανύσματος, δεν παράγει κυκλοφοριακά στοιχεία για 
συνολική διάρκεια ίση ή μεγαλύτερη των 60 συνεχό¬ 
μενων λεπτών της ώρας στο χρονικό διάστημα 06.30 
- 23.30. 

Ειδικότερα για την κατηγορία III στην περίπτωση που 
σε τμήμα διανύσματος που αποτελείται από περισσό¬ 
τερες της μίας θέσης μέτρησης και δεν είναι διαθέσιμη 
μια από αυτές, τότε θεωρούνται μη διαθέσιμες και οι 
υπόλοιπες θέσεις μέτρησης αυτού του τμήματος δια- 
νύσματος. 

4. Για Ανώτατα και Ανώτερα Εκπαιδευτικά Ιδρύματα 
(Πολυτεχνικές Σχολές, Τ.Ε.Ι. κ.λ.π.), καθώς και για κα¬ 
θηγητές και σπουδαστές των σχολών αυτών, η τιμή 
διάθεσης για ερευνητικούς σκοπούς των παραπάνω 
κυκλοφοριακών στοιχείων ορίζεται στο 50% των 
αναφερομένων παραπάνω τιμών και η μείωση αυτή 
θα γίνεται βάσει βεβαίωσης, που θα αποδεικνύει την 
ιδιότητα του ενδιαφερομένου και τον σκοπό χρήσης 
των στοιχείων. 

5. Το ελάχιστο ποσό καταβολής ανά αίτηση για την 


παροχή στοιχείων της κατηγορίας I καθορίζεται σε 8 
€. Γ ια τις κατηγορίες II, III και IV , το ελάχιστο χρονικό 
διάστημα για το οποίο μπορεί να ζητείται παροχή των 
δυναμικών στοιχείων από το ΚΔΚ είναι 30 συνεχόμενες 
ημερολογιακές ημέρες». 

Άρθρο 3 

Το άρθρο 3ο της υπ’ αριθμ. ΤΚΦΣΤ 2004/ οικ. 0766/ 
ΦΚ 351/26.7.2005 απόφασης, αντικαθίσταται, ως ακο¬ 
λούθως: 

«ΆΡΘΡΟ 3ο 

Τρόπος διάθεσης, καταβολής και άλλες διατάξεις 

1. Τα κυκλοφοριακά στοιχεία που αναφέρονται στο 
Αρθρο 1, αποτελούν ιδιοκτησία του Υ.ΠΕ.ΧΩ.Δ.Ε. και δεν 
μεταπωλούνται. 

2. Θα δηλώνεται απαραιτήτως από τον ενδιαφερόμενο 
ο σκοπός χρήσης των κυκλοφοριακών στοιχείων. Το 
Υ.ΠΕ.ΧΩ.Δ.Ε. διατηρεί το δικαίωμα, να μη διαθέτει τα 
συλλεγόμενα στοιχεία, εφ’ όσον κρίνει ότι ο σκοπός 
για τον οποίο προορίζονται θίγει τη κείμενη Νομοθεσία 
ή τα χρηστά ήθη. Εφ' όσον αυτά διατεθούν τότε θα 

χρησιμοποιούνται αποκλειστικά και μόνο για το σκοπό 
που δηλώθηκε. 

Σε περίπτωση που τα στοιχεία χρησιμοποιηθούν για 
άλλο σκοπό το Υ.ΠΕ.ΧΩ.Δ.Ε. έχει το δικαίωμα παύσης 
παροχής των στοιχείων αυτών και διεκδίκησης αποζη¬ 
μίωσης, διατηρώντας όλα τα λοιπά νόμιμα δικαιώματά 
του. 

3. Οι τιμές αναπροσαρμόζονται κάθε χρόνο με βάση 
τον επίσημο ετήσιο δείκτη τιμών καταναλωτή του προ¬ 
ηγούμενου έτους/Ετος έναρξης της αναπροσαρμογής 
αυτής ορίζεται το 2007. Άλλη αλλαγή των τιμών πέραν 
της τιμαριθμικής, είναι δυνατόν να γίνεται εκάστοτε 
με Απόφαση Υπουργού ΠΕ.ΧΩ.Δ.Ε., μετά την πάροδο 
τουλάχιστον τριετίας από την έναρξη ισχύος της πα- 
ρούσης. 

4. Σε κάθε περίπτωση διακοπής της παροχής των 
ανωτέρω στοιχείων λόγω ανωτέρας βίας ή λόγω υπαι¬ 
τιότητας τρίτων ή για προγραμματισμένη συντήρηση 
του συστήματος και ανεξαρτήτως της διάρκειας αυτής 
της διακοπής, ουδείς δύναται να διεκδικήσει αποζημί¬ 
ωση για οποιαδήποτε θετική ή αποθετική ζημιά από το 
ΥΠΕΧΩΔΕ. 

5. Τα ποσά για τη διάθεση των κυκλοφοριακών στοι¬ 
χείων, κατατίθενται από τους ενδιαφερομένους σε Λο¬ 
γαριασμό υπέρ του Ελληνικού Δημοσίου. 

6. Ο εξοπλισμός που απαιτείται για τη λήψη από 
τον ενδιαφερόμενο του ηλεκτρονικού αρχείου των 
σε πραγματικό χρόνο συλλεγομένων κυκλοφοριακών 
στοιχείων βαρύνει αποκλειστικά αυτόν. Η παράδοση 
δυναμικών κυκλοφοριακών στοιχείων σε κάθε ενδια¬ 
φερόμενο θα γίνεται εντός του χώρου του ΚΔΚ σε 
ηλεκτρονική μορφή και η μετάδοσή τους σε άλλο χώρο 
για περαιτέρω επεξεργασία και χρήση θα γίνεται με 
ευθύνη και δαπάνες του ενδιαφερομένου. Επίσης, ο 
πρόσθετος εξοπλισμός που τυχόν θα απαιτηθεί εντός 
του ΚΔΚ για το σκοπό αυτό, θα παρέχεται από τον 
ενδιαφερόμενο για όσο διάστημα διαρκεί η λήψη των 
στοιχείων και η συντήρησή του θα βαρύνει τον ενδι¬ 
αφερόμενο. 

Όσον αφορά την παροχή των στοιχείων της κατηγο¬ 
ρίας I, δηλαδή των στατικών στοιχείων, το κόστος του 
μαγνητικού μέσου θα βαρύνει τον ενδιαφερόμενο. 

7. Ουδεμία απαίτηση θετικών ή αποθετικών ζημιών 
επιτρέπεται να εγερθεί έναντι του ΥΠΕΧΩΔΕ, από πα¬ 
ραλήπτη στοιχείων ή οιονδήποτε τρίτο σε σχέση με τα 
παρεχόμενα κυκλοφοριακά στοιχεία. 

8. ι) Η παροχή των στοιχείων στον ενδιαφερό¬ 
μενο γίνεται κατόπιν αιτήσεώς του στο ΚΔΚ για 
το σύνολο ή καθοριζόμενο διά της αιτήσεώς μέρος 
των διατιθέμενων θέσεων μέτρησης. Η διάθεσή τους 
αρχίζει μετά την υποβολή του αντίστοιχου αποδει¬ 
κτικού πληρωμής για το προυπολογισθέν κόστος 
των στοιχείων. 

ιι) Ειδικότερα, για την παροχή δυναμικών στοιχεί¬ 
ων, το κόστος διάθεσης των στοιχείων αυτών προ¬ 
καταβάλλεται από τον ενδιαφερόμενο κάθε φορά 
για διάστημα τριάντα ημερολογιακών ημερών, εντός 
πέντε ημερών από την λήξη του προηγούμενου χρο¬ 
νικού διαστήματος, οπότε γίνεται υποβολή και του 
αντίστοιχου αποδεικτικού πληρωμής. Εφ’ όσον ο εν¬ 
διαφερόμενος το επιθυμεί, γίνεται πιστοποίηση της 
αξίας των ληφθέντων στοιχείων του προηγούμενου 


χρονικού διαστήματος με υποβολή, εντός πέντε ημε¬ 
ρών από τη λήξη αυτού, επιμετρητικών στοιχείων 
που αντιπαραβάλλονται με αντίστοιχα αρχεία της 
Υπηρεσίας και εγκρίνονται απ’ αυτήν εντός δέκα 
ημερών από την υποβολή. Σε περίπτωση διαφοράς 
υπερισχύει το αρχείο της Υπηρεσίας. Στην περίπτωση 
που το τίμημα που αναλογεί στα ληφθέντα στοιχεία 
υπολείπεται του προκαταβληθέντος τιμήματος, τότε 
γίνεται συμψηφισμός της διαφοράς με την προϋπο- 
λογιζόμενη αξία των μετρήσεων επόμενου χρονικού 
διαστήματος. 

Σε περίπτωση μη υποβολής επιμετρητικών στοιχείων 
σύμφωνα με τα ανωτέρω από τον ενδιαφερόμενο το δι- 
αρρεύσαν χρονικό διάστημα θεωρείται εκκαθαρισθέν. 

Συμψηφισμός κατά τα ανωτέρω γίνεται μόνο στις 
ακόλουθες περιπτώσεις: 

α) όταν δεν έχουν καταγραφεί αναφορές παράδοσης 
για μία ή περισσότερες ημέρες εντός του διαρρεύσα- 
ντος διαστήματος, οπότε εφαρμόζονται τα αναφερό- 
μενα στο άρθρο 3, παράγραφος 12, ή/ και 

β) όταν το σύστημα διαχείρισης κυκλοφορίας δεν 
παράγει τις προϋπολογισθείσες μετρήσεις. Στην περί¬ 
πτωση αυτή εφαρμόζονται οι μειώσεις του πίνακα της 
παραγράφου 3 του άρθρου 2. 

9. Όταν προκύψει χρεωστικό υπόλοιπο και δεν εί¬ 
ναι δυνατός ο συμψηφισμός, τότε δεν επιστρέφονται 
χρήματα στον ενδιαφερόμενο, αλλά του παρέχεται το 
δικαίωμα να λάβει από το ΚΔΚ κυκλοφοριακά στοιχεία, 
τόσο δυναμικά, όσο και στατικά, ίσης αξίας με αυτήν 
του χρεωστικού υπολοίπου. 

10. Η έναρξη της χρέωσης θα γίνεται την 00:00 της 
επόμενης ημέρας από την καταγραφή της πρώτης ανα¬ 
φοράς παράδοσης. 

11. Προκειμένου να γίνει τροποποίηση των λαμβανομέ- 
νων θέσεων μέτρησης, ο ενδιαφερόμενος θα πρέπει να 
υποβάλει σχετική αίτηση στο ΚΔΚ, 10 ημέρες τουλάχι¬ 
στον πριν τη συμπλήρωση των 30 ημερολογιακών ημε¬ 
ρών της παραγράφου 8 ιι) του άρθρου 3. Η τροποποίηση 
αυτή υλοποιείται την 00:00 της επόμενης ημέρας από 
τη συμπλήρωση των ανωτέρω 30 ημερών. 

12. Η πιστοποίηση λήψης των στοιχείων γίνεται με 
βάση τις αναφορές παράδοσης. Αρκεί μία αναφορά πα¬ 
ράδοσης ανά 24ωρο για να θεωρείται επιτυχής η λήψη 
των στοιχείων για ολόκληρο το 24ωρο. Κατά την εκ¬ 
καθάριση, ο ενδιαφερόμενος χρεώνεται από την ημέρα 
έναρξης της χρέωσης για όλες τις ημέρες που υπήρξε 
επιτυχής λήψη των στοιχείων σύμφωνα με τα ανωτέρω 
με το ποσό που αντιστοιχεί στον αριθμό των θέσεων 
μέτρησης που έχει λάβει με βάση τα αναφερόμενα στο 
άρθρο 2». 

Αρθρο 4 
Ισχύς 

Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΟΙΚ.2451/Α321 (2) 

Προθεσμίες και διαδικασία χορήγησης στεγαστικής 
συνδρομής για επισκευή, ανακατασκευή και αυτο¬ 
στέγαση κτισμάτων που επλήγησαν από τις πλημ¬ 
μύρες της 5ης και 6ης Αυγούστου 2005 σε περιοχές 
του Δήμου Κομοτηνής της Νομαρχιακής Αυτοδιοί¬ 
κησης Ροδόπης-Έβρου. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την από 28.7.1978 Πράξη Νομοθετικού Περιεχομένου 
«Περί αποκαταστάσεως ζημιών εκ των σεισμών 1978 εις 
περιοχήν Βορ. Ελλάδος και ρυθμίσεις συναφών θεμάτων 
κ.λπ.» όπως τροποποιήθηκε και συμπληρώθηκε με τους 
ν. 867/1979,1048/1980,1133/1981 και 1190/1981. 

2. Τις διατάξεις της παρ.2 του ν. 1283/1982 (ΦΕΚ 114/ 
Α/17.9.1982) για τις προθεσμίες υποβολής αιτήσεων δα¬ 
νειοδότησης των σεισμοπλήκτων κλπ. σύμφωνα με τις 
οποίες εξουσιοδοτείται ο Υπουργός Δ.Ε. να ορίζει προ¬ 
θεσμία για την υποβολή ή συμπλήρωση δικαιολογητικών, 
των εμπρόθεσμων αιτήσεων, για τη χορήγηση στεγα- 
στικής συνδρομής προς αποκατάσταση των ζημιών από 
τους σεισμούς, πέραν της οποίας οι δικαιούχοι χάνουν 
το δικαίωμα δανειοδότησης. 

3. Τις διατάξεις του άρθρου 10 του ν. 2576/1998 (ΦΕΚ 
25/Α/9.2.1998) «Βελτίωση των διαδικασιών για την ανάθε¬ 
ση της κατασκευής των δημοσίων έργων και τις άλλες 
διατάξεις». 

4. Την υπ’ αριθμ. οικ/1061/Α345/5.2.2002 (Ορθή επανά¬ 
ληψη 27.2.2002) απόφαση Υφυπουργού ΠΕΧΩΔΕ «Προθε¬ 
σμία υποβολής ενστάσεων κατά Πράξεων των Τομέων 
και Γραφείων Αποκατάστασης Σεισμοπαθών- Πλημμυ¬ 
ροπαθών κλπ. και αιτήσεων για επανεξέταση κτιρίων». 

5. Το Π.Δ 69/1988 «περί Οργανισμού της ΓΓΔΕ του 
ΥΠΕΧΩΔΕ». 

6. Την υπ’ αριθμ. Δ16α/04/773/29.11.1990 κοινή απόφαση 
Υπουργού Προεδρίας Κυβερνήσεως και Αν. Υπουργού 
ΠΕΧΩΔΕ., «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

7. Το Προεδρικό Διάταγμα 121/2004 (ΦΕΚ 84/Α/10.3.20 04) 
για το διορισμό των Υπουργών και Υφυπουργών. 

8. Την υπ’ αριθμ. 4676/Α32/10.3.2006 κοινή απόφαση 
των Υπουργών Οικονομίας και Οικονομικών και ΠΕ.ΧΩ. 
Δ.Ε. και των Υφυπουργών Οικονομίας και Οικονομικών 
και Εσωτερικών, Δημόσιας Διοίκησης και Αποκέντρωσης 
«Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις πλημμύρες της 
5ης και 6ης Αυγούστου 2005 σε περιοχές του Δήμου 
Κομοτηνής της Νομαρχιακής Αυτοδιοίκησης Ροδόπης 
-Έβρου», αποφασίζουμε: 

Α. ΠΡΟΘΕΣΜΙΕΣ 

1. Οι ενδιαφερόμενοι, προκειμένου να δανειοδοτηθούν, 
θα πρέπει να υποβάλουν αίτηση για το χαρακτηρισμό 
του κτίσματος συνοδευόμενη από τίτλους ιδιοκτησίας 
(σε φωτοαντίγραφα εις διπλούν, εκ των οποίων το ένα 
αντίγραφο επικυρωμένο), φωτογραφίες του ακινήτου 
και τοπογραφικό διάγραμμα ή οδοιπορικό σκαρίφημα. Η 
προθεσμία για την υποβολή της εν λόγω αίτησης είναι 
ένα (1) έτος από την ημερομηνία δημοσίευσης στην 
εφημερίδα της Κυβερνήσεως, της Κοινής Υπουργικής 
Απόφασης με την οποία οριοθετήθηκε η περιοχή. 


2. Μετά τη διενέργεια αυτοψίας στο πληγέν κτίσμα 
από μηχανικούς της αρμόδιας Υπηρεσίας, εκδίδεται πό¬ 
ρισμα με το χαρακτηρισμό του κτίσματος. 

3. Το πόρισμα με το χαρακτηρισμό του κτίσματος θα 
παραλαμβάνεται αυτοπροσώπως από τους ενδιαφερο¬ 
μένους, αφού προηγουμένως ενημερωθούν τηλεφωνικά. 
Τα πορίσματα που τυχόν δεν παραληφθούν μετά την 
πάροδο ενός μηνός θα αποστέλλονται ταχυδρομικώς 
με απόδειξη παραλαβής. 

4. Από την ημερομηνία παραλαβής του σχετικού πο¬ 
ρίσματος ο ενδιαφερόμενος προκειμένου να του χο¬ 
ρηγηθεί Στεγαστική Συνδρομή (Σ.Σ.) υποχρεούται να 
καταθέσει στην αρμόδια Υπηρεσία : 

α) Εντός ενός (1) έτους, αίτηση με τα απαιτούμενα 
δικαιολογητικά (όπως καθορίζονται παρακάτω) καθώς 
και πλήρη φάκελο μελέτης επισκευής, εφόσον πρόκει¬ 
ται για επισκευάσιμο κτίσμα προκειμένου να εκδοθεί 
άδεια επισκευής. Ο φάκελος της μελέτης επισκευής θα 
περιλαμβάνει τα στοιχεία που αναφέρονται στο επισυ- 
ναπτόμενο παράρτημα. 

β) Εντός έξι (6) μηνών, αίτηση με τα απαιτούμενα 
δικαιολογητικά (όπως καθορίζονται παρακάτω), προκει¬ 
μένου να χορηγηθεί Βεβαίωση Καθορισμού Στεγαστικής 
Συνδρομής για Ανακατασκευή ή Αυτοστέγαση ή Αποπε¬ 
ράτωση, εφόσον πρόκειται για κατεδαφιστέο κτίσμα. 

Σε περίπτωση που οι ενδιαφερόμενοι δεν προσκομί¬ 
σουν εντός των ανωτέρω προθεσμιών πλήρη φάκελο για 
τη χορήγηση Σ.Σ. οι αιτήσεις θα τίθενται στο Αρχείο. 

5. Σε περίπτωση που οι ενδιαφερόμενοι επιθυμούν τη 
χορήγηση Σ.Σ. για την επισκευή του κτίσματος, χωρίς να 
έχει προηγηθεί η έκδοση πορίσματος χαρακτηρισμού 
του, θα πρέπει να υποβάλλουν αίτηση με τα απαιτού- 
μενα δικαιολογητικά (όπως καθορίζονται παρακάτω) 
και πλήρη φάκελο μελέτης επισκευής, προκειμένου να 
εκδοθεί άδεια επισκευής. Ο φάκελος της μελέτης επι¬ 
σκευής θα περιλαμβάνει τα στοιχεία που αναφέρονται 
στο επισυναπτόμενο παράρτημα. Η αίτηση αυτή θα πρέ¬ 
πει να υποβληθεί στην αρμόδια Υπηρεσία εντός ενός 
(1) έτους από την ημερομηνία δημοσίευσης της Κοινής 
Υπουργικής Απόφασης με την οποία οριοθετήθηκε η 
περιοχή. 

Β. ΔΙΑΔΙΚΑΣΙΑ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟ¬ 
ΜΗΣ (Σ.Σ.) 

I. ΑΝΑΚΑΤΑΣΚΕΥΗ 

Η Σ.Σ για ανακατασκευή χορηγείται σε τρία στάδια: 

Ιο στάδιο: Χορήγηση Βεβαίωσης Καθορισμού Σ.Σ. 

Ο δικαιούχος πρέπει να υποβάλλει εμπρόθεσμα (§ 
Α4β της παρούσας απόφασης) στην αρμόδια Υπηρεσία 
αίτηση χορήγησης Σ.Σ. για ανακατασκευή συνοδευόμενη 
από τα ακόλουθα δικαιολογητικά: 

1. Πόρισμα που εκδόθηκε από την αρμόδια Υπηρεσία 
για το χαρακτηρισμό του πληγέντος κτιρίου. 

2. Επικυρωμένο συμβόλαιο ιδιοκτησίας του πληγέντος 
ακινήτου, συνοδευόμενο από οδοιπορικό σκαρίφημα ή 
τοπογραφικό διάγραμμα. 

3. Πιστοποιητικό ιδιοκτησίας από το Υποθηκοφυλα¬ 
κείο 

4. Υπεύθυνη δήλωση του ν. 1599/1986 του ιδιοκτήτη 
με το παρακάτω κείμενο: 

α) Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 

κτίριο από τις πλημμύρες της.στο Δήμο. 

Νομού. 

β) Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας της πλημμύρες της 


γ) Επιθυμώ η δωρεάν κρατική αρωγή να μου δοθεί 
για το κτίσμα μου που κρίθηκε κατεδαφιστέο με το υπ’ 
αριθμ. πόρισμα και βρίσκεται. 


δ) Τα στοιχεία του κατόχου του ακινήτου την ημέρα 
του συμβάντος ήταν. 


ε) Θα διατηρήσω την κυριότητα του προς δανειοδό¬ 
τηση ακινήτου μου μέχρι την υπογραφή της δανειστικής 
σύμβασης. 

5. Υπεύθυνη δήλωση του ν. 1599/1986 του προκατόχου 
του ακινήτου (στις περιπτώσεις που το ακίνητο έχει 
μεταβιβαστεί μετά την ημερομηνία του συμβάντος) με 
το παρακάτω κείμενο: 

Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 

κτίριο από τις πλημμύρες της.στο Δήμο. 

Νομού.ούτε δωρεάν κρατική αρωγή για το ίδιο 

ή άλλο ακίνητο που έχει πληγεί από το προαναφερό- 
μενο συμβάν. 

6. Φωτοτυπία αστυνομικής ταυτότητας 

7. Οικοδομική άδεια του πληγέντος κτίσματος ή βεβαί¬ 
ωση από το δασαρχείο που θα βεβαιώνει ότι το πληγέν 
κτίσμα δεν βρίσκεται σε δασική έκταση ή ότι εξαιρείται 
της κατεδάφισης. 

8. Φωτογραφίες του πληγέντος κτίσματος. 

Από τα προαναφερόμενα δικαιολογητικά τα 2, 3, 4 και 
5 υποβάλλονται εις διπλούν. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Βεβαίωση Καθορισμού Σ.Σ. για 
Ανακατασκευή. Στην υπόψη Βεβαίωση καθορίζεται το 
ύψος της Στεγαστικής Συνδρομής (το ποσό του άτοκου 
δανείου και της δωρεάν κρατικής αρωγής) σύμφωνα 
με το εμβαδόν του πληγέντος κτίσματος και τη χρήση 
αυτού. 

Με τη Βεβαίωση Καθορισμού Στεγαστικής Συνδρομής 
για Ανακατασκευή ο ενδιαφερόμενος πρέπει να υπο¬ 
βάλλει, στην αρμόδια Πολεοδομία, μελέτη προκειμένου 
να εκδοθεί άδεια ανέγερσης νέου κτίσματος. Η υπόψη 
μελέτη πρέπει να κατατεθεί στην αρμόδια Πολεοδομία 
εντός ενός (1) έτους από την ημερομηνία έκδοσης της 
σχετικής Βεβαίωσης προκειμένου να μη χάσει ο ενδια¬ 
φερόμενος το δικαίωμα δανειοδότησης. 

2ο στάδιο: Χορήγηση Έγκρισης Σ.Σ. 

Για τη χορήγηση Έγκρισης Σ.Σ. ο δικαιούχος υποχρε- 
ούται να υποβάλλει στην αρμόδια Υπηρεσία, εντός τριών 
μηνών από την ημερομηνία έκδοσης της οικοδομικής 
αδείας του νέου κτίσματος, αίτηση συνοδευόμενη από 
τα ακόλουθα δικαιολογητικά: 

α) Θεωρημένο αντίγραφο της νέας οικοδομικής αδείας 

β) Μία σειρά εγκεκριμένων σχεδίων (αρχιτεκτονικά 
σχέδια και σχέδια ξυλοτύπων) 

Σε περίπτωση που ο δικαιούχος χτίζει σε άλλη θέση 
(από αυτή που βρισκόταν το πληγέν κτίσμα) πρέπει 
να προσκομίσει τίτλους ιδιοκτησίας και πιστοποιητικό 
ιδιοκτησίας του νέου οικοπέδου (εις διπλούν). 

Η Έγκριση αυτή κοινοποιείται στο Πιστωτικό Ιδρυμα, 
που επιλέγει ο ενδιαφερόμενος και με το οποίο συνά¬ 
πτει τη δανειστική σύμβαση, προκειμένου να του χορη¬ 
γηθεί από το ΠιστωτικόΊδρυμα το '/ζ του αναλογούντος 


δανείου και από την Υπηρεσία το σύνολο της δω-ρεάν 
κρατικής αρωγής. 

• Επισημαίνεται ότι απαιτείται η κατεδάφιση του πλη¬ 
γέντος κτίσματος σύμφωνα με τις παραγράφους 6, 7 
και 8 του κεφαλαίου «Γ. Λοιπά Θέματα.» της παρούσας 
απόφασης. 

3ο στάδιο: Χορήγηση Βεβαίωσης Προόδου Εργασι¬ 
ών 

Μετά την περαίωση των εργασιών που αναγράφονται 
σε σχετική παράγραφο της κοινής υπουργικής από¬ 
φασης στην οποία καθορίζονται οι πιστωτικές διευκο¬ 
λύνσεις και σε χρονικό διάστημα όχι μεγαλύτερο των 
τεσσάρων (4) ετών από την χορήγηση της α' δόσης 
της Σ.Σ., υποβάλλεται στην αρμόδια Υπηρεσία, από το 
δικαιούχο, αίτηση για χορήγηση Βεβαίωσης Προόδου 
ερ-γασιών με τα ακόλουθα δικαιολογητικά: 

α) Τεχνική Έκθεση του ιδιώτη Μηχανικού όπου θα 
αναγράφονται οι εργασίες που έχουν εκτελεστεί 
β) Φωτογραφίες όψεων του νέου κτίσματος 
Μετά τον έλεγχο των υποβαλλομένων δικαιολογη- 
τικών, προκειμένου να χορηγηθεί βεβαίωση προόδου 
εργασιών, απαιτείται η διενέργεια αυτοψίας από μηχα¬ 
νικούς της αρμόδιας Υπηρεσίας για τη διαπίστωση της 
εκτέλεσης των απαιτουμένων εργασιών. Η βεβαίωση 
αυ-τή κοινοποιείται στο ΠιστωτικόΊδρυμα, με το οποίο 
έχει συνάψει ο δικαιούχος δανειστική σύμβαση, για να 
του χορηγηθεί και το υπόλοιπο % του δανείου. 

• Μετά το πέρας των εργασιών της νέας οικοδομής 
και προκειμένου να χορηγηθεί Βεβαίωση Περαίωσης 
Εργασιών Ανακατασκευής ο δικαιούχος υποβάλλει αί¬ 
τηση, μαζί με φωτογραφίες όψεων του νέου κτίσματος, 
στην αρμόδια Υπηρεσία, η οποία μετά τη διενέργεια 
αυτοψίας χορηγεί τη σχετική Βεβαίωση. 

II. ΑΠΟΠΕΡΑΤΩΣΗ 

Ιο στάδιο: Χορήγηση Βεβαίωσης Καθορισμού Σ.Σ. 

Ο δικαιούχος πρέπει να υποβάλλει εμπρόθεσμα (§ 
Α4β της παρούσας απόφασης) στην αρμόδια Υπηρεσία, 
αίτηση χορήγησης Σ.Σ. για αποπεράτωση, συνοδευόμε¬ 
νη από τα δικαιολογητικά που προαναφέρθηκαν στο 
πρώτο στάδιο της ανακατασκευής. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Βεβαίωση Καθορισμού Σ.Σ. για 
Αποπεράτωση. Στην υπόψη Βεβαίωση καθορίζεται το 
ύψος της Στεγαστικής Συνδρομής (το ποσό του άτοκου 
δανείου και της δωρεάν κρατικής αρωγής) σύμφωνα 
με το εμβαδόν του πληγέντος κτίσματος και τη χρήση 
αυτού. 

2ο στάδιο: Χορήγηση Έγκρισης Σ.Σ. 

Γ ια την χορήγηση Έγκρισης Σ.Σ. ο δικαιούχος υποχρε- 
ούται να υποβάλλει στην αρμόδια Υπηρεσία, εντός τριών 
(3) μηνών από την ημερομηνία έκδοσης της Βεβαίωσης 
Καθορισμού Σ.Σ. για αποπεράτωση, αίτηση συνοδευό¬ 
μενη από τα ακόλουθα δικαιολογητικά: 

α) Θεωρημένο αντίγραφο της οικοδομικής αδείας του 
προς αποπεράτωση κτίσματος 
β) Μία σειρά εγκεκριμένων σχεδίων (αρχιτεκτονικά 
σχέδια και σχέδια ξυλοτύπων) 
γ) Πίνακα υπολειπομένων εργασιών και προϋπολογι¬ 
σμού, συμπληρωμένο και υπογεγραμμένο από ιδιώτη 
μηχανικό (επισυναπτόμενο έντυπο). 

δ) Συμβόλαιο ιδιοκτησίας του προς αποπεράτωση κτί¬ 
σματος, νόμιμα επικυρωμένο, συνοδευόμενο από οδοι¬ 
πορικό σκαρίφημα ή τοπογραφικό διάγραμμα. 

ε) Πιστοποιητικό ιδιοκτησίας από το Υποθηκοφυλα¬ 
κείο 

Στην περίπτωση που η οικοδομική άδεια του προς 
αποπεράτωση κτίσματος δεν είναι σε ισχύ, ο ενδιαφε¬ 
ρόμενος πρέπει να υποβάλλει στην αρμόδια Πολεοδομία 
αίτηση για την αναθεώρηση της, εντός τριών (3) μηνών 
από την έκδοση της Βεβαίωσης Καθορισμού Σ.Σ. Μετά 
την αναθεώρηση της άδειας πρέπει να υποβληθεί, εντός 
τριών (3) μηνών, αίτηση με τα απαιτούμενα δικαιολογη- 
τικά του 2ου σταδίου, για την έγκριση της Σ.Σ. 

Μετά τον έλεγχο των δικαιολογητικών χορηγείται 
Έγκριση Σ.Σ. για Αποπεράτωση. 

Η Έγκριση αυτή κοινοποιείται στο Πιστωτικό Ίδρυμα, 
που επιλέγει ο ενδιαφερόμενος και με το οποίο συνά¬ 
πτει τη δανειστική σύμβαση, προκειμένου να του χορη¬ 
γηθεί από το ΠιστωτικόΊδρυμα το Ίζ του αναλογούντος 
δανείου και από την Υπηρεσία το σύνολο της δωρεάν 
κρατικής αρωγής. 

Στην περίπτωση που η απαιτούμενη δαπάνη των υπο- 
λειπομένων εργασιών [όπως προκύπτει από τον πίνακα, 
δικαιολογητικό (γ)] είναι μικρότερη από το ποσό της Σ.Σ., 
που καθορίζεται στο πρώτο στάδιο, τότε εγκρίνεται 
ποσό Σ.Σ. ίσο με την απαιτούμενη δαπάνη. 

• Επισημαίνεται ότι απαιτείται η κατεδάφιση του πλη- 
γέντος κτίσματος σύμφωνα με τις παραγράφους 6, 7 
και 8 του κεφαλαίου «Γ. Λοιπά Θέματα.» της παρούσας 
απόφασης. 

3ο στάδιο: Χορήγηση Βεβαίωσης Προόδου Εργασι¬ 
ών 

Μετά την εκτέλεση ποσοστού 75% των υπολειπό- 
μενων εργασιών που αναγράφονται στον πίνακα που 
κατατέθηκε στο προηγούμενο στάδιο και σε χρονικό 
διάστημα όχι μεγαλύτερο των τεσσάρων (4) ετών από 
τη χορήγηση της α' δόσης της Σ.Σ., υποβάλλεται στην 
αρμόδια Υπηρεσία από το δικαιούχο, αίτηση για χορή¬ 
γηση Βεβαίωσης Προόδου εργασιών συνοδευόμενη από 
τα ακόλουθα δικαιολογητικό: 

α) Τεχνική Έκθεση του ιδιώτη Μηχανικού όπου θα 
αναγράφονται οι εργασίες που έχουν εκτελεστοί και 
το ποσοστό που αντιπροσωπεύουν στο σύνολο των 
εργασιών. 

β) Φωτογραφίες όψεων του κτίσματος 

Μετά τον έλεγχο των υποβαλλομένων δικαιολογη- 
τικών, προκειμένου να χορηγηθεί Βεβαίωση προόδου 
εργασιών, απαιτείται η διενέργεια αυτοψίας από μηχα¬ 
νικούς της αρμόδιας Υπηρεσίας για τη διαπίστωση της 
εκτέλεσης των απαιτουμένων εργασιών. Η Βεβαίωση 
αυτή κοινοποιείται στο ΠιστωτικόΊδρυμα, με το οποίο 
έχει συνάψει ο δικαιούχος δανειστική σύμβαση, για να 
του χορηγηθεί και το υπόλοιπο Ίζ του δανείου. 

• Μετά το πέρας των εργασιών της νέας οικοδομής 
και προκειμένου να χορηγηθεί Βεβαίωση περαίωσης 
εργασιών ανακατασκευής ο δικαιούχος υποβάλλει αί¬ 
τηση, μαζί με φωτογραφίες όψεων του νέου κτίσματος, 
στην αρμόδια Υπηρεσία, η οποία μετά τη διενέργεια 
αυτοψίας χορηγεί τη σχετική Βεβαίωση. 

III. ΑΥΤΟΣΤΕΓΑΣΗ 

Η στεγαστική συνδρομή για αυτοστέγαση χορηγείται 
σε δύο στάδια: 

Ιο στάδιο: Χορήγηση Βεβαίωσης Καθορισμού Σ.Σ. 

Ο δικαιούχος πρέπει να υποβάλλει εμπρόθεσμα (§ 
Α4β της παρούσας απόφασης) στην αρμόδια Υπηρεσία 
αίτηση χορήγησης Σ.Σ. για αυτοστέγαση με τα δικαιο- 


λογητικά που προαναφέρθηκαν στο πρώτο στάδιο της 
ανακατασκευής. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Βεβαίωση Καθορισμού Σ.Σ. για 
Αυτοστέγαση. Στην υπόψη Βεβαίωση καθορίζεται το 
ύψος της Στεγαστικής Συνδρομής (το ποσό του ατόκου 
δανείου και της δωρεάν κρατικής αρωγής) σύμφωνα 
με το εμβαδόν του πληγέντος κτίσματος και τη χρήση 
αυτού. 

2ο στάδιο: Χορήγηση Έγκρισης Σ.Σ. 

Σε διάστημα δεκαοκτώ (18) μηνών από την έκδοση της 
Βεβαίωσης Καθορισμού Σ.Σ. για Αυτοστέγαση, ο δικαι¬ 
ούχος πρέπει να υποβάλλει στην αρμόδια Υπηρεσία αί¬ 
τηση συνοδευόμενη από τα ακόλουθα δικαιολογητικό: 

α) Οριστικό συμβόλαιο και πιστοποιητικό ιδιοκτησίας 
ή Προσύμφωνο αγοράς κτίσματος (εις διπλούν). 

β) Στην περίπτωση προσκόμισης προσυμφώνου θα 
αναγράφεται στο έντυπο της Έγκρισης Σ.Σ. προθεσμία 
(η οποία θα ορίζεται από την αρμόδια Υπηρεσία) εντός 
της οποίας πρέπει να προσκομίσει ο ενδιαφερόμενος 
το οριστικό συμβόλαιο. 

γ) Οικοδομική άδεια αγοραζόμενου κτίσματος. Στις 
περιπτώσεις που το κτίριο στο οποίο πραγματοποιείται 
η αυτοστέγαση δεν έχει οικοδομική άδεια (οικισμοί προ- 
ϋφιστάμενοι του 1923) η στατική επάρκεια του κτιρίου 
θα πρέπει να βεβαιώνεται από δύο ιδιώτες Πολιτικούς 
Μηχανικούς και στην προκειμένη περίπτωση πρέπει 
να προσκομίζεται βεβαίωση του Δασαρχείου από την 
οποία να προκύπτει ότι το κτίσμα δεν βρίσκεται σε 
δασική έκταση. 

δ) Τοπογραφικό διάγραμμα. 

ε) Σχέδια του αγοραζόμενου κτίσματος (κατόψεις, 
ξυλότυποι) 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Έγκριση Σ.Σ. για Αυτοστέγαση. Η 
Έγκριση αυτή κοινοποιείται στο ΠιστωτικόΊδρυμα, που 
επιλέγει ο ενδιαφερόμενος και με το οποίο συνάπτει 
δανειστική σύμβαση, προκειμένου να του χορηγηθεί από 
το ΠιστωτικόΊδρυμα ολόκληρο το ποσό του δανείου 
και από την Υπηρεσία το σύνολο της δωρεάν κρατικής 
αρωγής. 

• Επισημαίνεται ότι απαιτείται η κατεδάφιση του πλη¬ 
γέντος κτίσματος σύμφωνα με τις παραγράφους 6, 7 
και 8 του κεφαλαίου «Γ. Λοιπά θέματα.» της παρούσας 
απόφασης. 

IV. ΕΠΙΣΚΕΥΗ 

Η Σ.Σ. για επισκευή χορηγείται σε δύο (2) στάδια: 

Ιο στάδιο: Χορήγηση Αδειας Επισκευής 

Ο δικαιούχος υποχρεούται να υποβάλλει αίτηση συνο¬ 
δευόμενη από τα δικαιολογητικό που ορίζονται στο επι- 
συναπτόμενο παράρτημα εντός των προθεσμιών (§Α4(α) 
ή §Α5 της παρούσας απόφασης, ανάλογα) προκειμένου 
να εκδοθεί άδεια επισκευής πληγέντος κτίσματος. 

Προκειμένου να εγκριθούν οι εργασίες επισκευής 
απαιτείται αυτοψία από Μηχανικό της Υπηρεσίας η 
οποία πρέπει να πραγματοποιείται παρουσία του με¬ 
λετητή μηχανικού και του ιδιοκτήτη. Μετά την αυτοψία 
και τον έλεγχο των δικαιολογητικών, εγκρίνεται η μελέ¬ 
τη επισκευής και εκδίδεται άδεια επισκευής πληγέντος 
κτίσματος. Στην υπόψη άδεια καθορίζεται το σύνολο 
της Στεγαστικής Συνδρομής (άτοκο δάνειο και δωρεάν 
κρατική αρωγή). Με τη χορηγηθείσα άδεια ο ενδιαφε¬ 
ρόμενος συνάπτει δανειστική σύμβαση με το Πιστωτικό 

Ίδρυμα της επιλογής του και του χορηγείται το % του 
αναλογούντος δανείου και το σύνολο της δωρεάν κρα¬ 
τικής αρωγής. 

2ο στάδιο: Χορήγηση Βεβαίωσης Προόδου Εργασιών 
Επισκευής 

Μετά την εκτέλεση των εργασιών που καλύπτουν το 
80% του χορηγηθέντος ποσού ο δικαιούχος, προκει- 
μένου να του χορηγηθεί Βεβαίωση Προόδου Εργασιών 
Επισκευής, υποβάλλει στην αρμόδια Υπηρεσία αίτηση 
συνοδευόμενη από τα ακόλουθα δικαιολογητικά: 

α) Παραστατικά στοιχεία κατάθεσης αμοιβών Μηχα¬ 
νικού για τη μελέτη και την επίβλεψη των εργασιών 
επισκευής. 

β) Υπεύθυνη δήλωση του ιδιώτη Μηχανικού ότι έχουν 
εκτελεσθεί εργασίες προϋπολογισμού αντίστοιχου με 
το 80% του χορηγηθέντος ποσού. 

Μετά τον έλεγχο των δικαιολογητικών και τη διαπί¬ 
στωση εκτέλεσης των εργασιών επισκευής χορηγείται, 
από την αρμόδια Υπηρεσία Βεβαίωση Προόδου Εργασι¬ 
ών Επισκευής που κοινοποιείται στο ΠιστωτικόΊδρυμα, 
προκειμένου να του χορηγηθεί και το υπόλοιπο ποσό 
του δανείου. 

Μετά το πέρας των εργασιών επισκευής του κτιρίου 
και σε χρονικό διάστημα όχι μεγαλύτερο των τεσσάρων 
(4) ετών από την έκδοση της άδειας επισκευής και προ¬ 
κειμένου να χορηγηθεί Βεβαίωση περαίωσης εργασιών 
επισκευής πρέπει να υποβληθεί αίτηση στην αρμόδια 
Υπηρεσία και αφού διενεργηθεί αυτοψία από μηχανι¬ 
κούς για τη διαπίστωση της περαίωσης των εργασιών, 
η Υπηρεσία χορηγεί τη σχετική Βεβαίωση. 

Γ. ΛΟΙΠΑ ΘΕΜΑΤΑ 

1. Σε περίπτωση καθυστέρησης υποβολής δικαιο- 
λογητικών για χορήγηση Σ.Σ. για Ανακατασκευή ή 
Αποπεράτωση ή Αυτοστέγαση και για Επισκευή πλη- 
γέντος κτιρίου ή για χορήγηση περαίωσης εργασιών, 
οφειλομένη σε λόγους ανεξάρτητους της θέλησης του 
ενδιαφερομένου, θα εκδίδεται μετά από αίτηση του, 
συνοδευόμενη από σχετικά δικαιολογητικά, απόφαση 
από την Υ.Α.Σ. στην οποία θα καθορίζεται παράταση 
προθεσμίας για χρονικό διάστημα ίσο με το χρονικό 
διάστημα του κωλύματος. 

Κωλύματα θεωρούνται οι διαφορές μεταξύ πολίτη και 
Δημοτικής ή Δημόσιας Αρχής, η καθυστέρηση υποβολής 
δικαιολογητικών οφειλόμενη σε υπαιτιότητα Δημοτικής 
ή Δημόσιας Αρχής, καθώς και οι εκκρεμοδικίες σχετικά 
με την ιδιοκτησία του πληγέντος ακινήτου ή τη δικα¬ 
στική διανομή του. 

Η ημερομηνία άρσης του κωλύματος θα βεβαιώνεται 
με την προσκόμιση του σχετικού εγγράφου της αρμό¬ 
διας Αρχής, ή της τελεσίδικης δικαστικής απόφασης. 

2. Η ισχύς της αδείας επισκευής καθορίζεται σε τέσ¬ 
σερα (4) χρόνια. Μετά το πέρας των τεσσάρων (4) ετών, 
δεν είναι δυνατή η περαιτέρω παράτασή της. 

3. Οι ενστάσεις κατά πράξεων της αρμόδιας Υπηρε¬ 
σίας και οι αιτήσεις για επανεξέταση κτιρίων, γίνονται 
δεκτές από την Υπηρεσία, εφόσον υποβάλλονται εντός 
τριών (3) μηνών από την ημερομηνία παραλαβής της 
σχετικής απόφασης από τον ενδιαφερόμενο. Τα πο¬ 
ρίσματα των ενστάσεων για χαρακτηρισμό, χρήση και 
διαστάσεις κτισμάτων θεωρούνται τελεσίδικα και δεν 
επιδέχονται άλλη ένσταση. 

4. Στις περιπτώσεις που δεν υπάρχουν τίτλοι ιδιοκτη¬ 
σίας (π.χ. οικισμοί προϋφιστάμενοι του 1923) κ.λπ. για 


την απόδειξη του ιδιοκτησιακού καθεστώτος απαιτείται 
η προσκόμιση δηλώσεων του ν. 1599/1986 του ιδιοκτήτη 
και δύο μαρτύρων για 20ετή νομή. Στις περιπτώσεις 
αυτές απαιτείται και πρόσφατο αντίγραφο μερίδας από 
το Υποθηκοφυλακείο. 

5. Οι Υ.Δ. θα προσκομίζονται με βεβαιωμένο το γνήσιο 
της υπογραφής εφόσον ο ενδιαφερόμενος δεν προσέρ¬ 
χεται αυτοπροσώπως στην Υπηρεσία. 

6. Στις περιπτώσεις μεταφοράς του δανείου σε άλλη 
πληγείσα περιοχή ή θέση η «Εγκριση Δανείου Ανακατα- 
σκευής ή Αυτοστέγασης ή Αποπεράτωσης» θα χορηγεί¬ 
ται μετά τη διαπίστωση της κατεδάφισης του παλαιού 
κτίσματος (ανεξάρτητα από τον χαρακτηρισμό του κτί- 
σματος) και την έκδοση από την Υπηρεσία της σχετικής 
Βεβαίωσης κατεδάφισης. 

7. Στις περιπτώσεις κατεδαφιστέων κτισμάτων η 
Έγκριση Σ.Σ. για ανακατασκευή στην ίδια θέση θα χο¬ 
ρηγείται μετά την κατεδάφιση του πληγέντος κτίσματος 
η οποία θα διαπιστώνεται από την Υπηρεσία και θα 
εκδίδεται η σχετική Βεβαίωση. 

8. Στις περιπτώσεις κτισμάτων δομημένων από ευτελή 
υλικά ή ασύμφορων επισκευής που ανακατασκευάζονται 
στην ίδια θέση, η κατεδάφιση του πληγέντος ακινήτου 
θα πραγματοποιείται σε χρονικό διάστημα όχι μεγα¬ 
λύτερο των τεσσάρων (4) ετών από την χορήγηση της 
α' δόσης. Η κατεδάφιση του πληγέντος κτίσματος θα 
διαπιστώνεται από την Υπηρεσία και θα εκδίδεται η 
σχετική Βεβαίωση. 

Επισημαίνεται ότι η αρμόδια Υπηρεσία του Υ.ΠΕ. 
ΧΩ.Δ.Ε. υποχρεούται να επιβάλει στους ενδιαφερομέ¬ 
νους τις κυρώσεις που προβλέπονται από τις οικείες 
κοινές υπουργικές αποφάσεις, εφόσον παρέλθει χρονικό 
διάστημα μεγαλύτερο των τεσσάρων (4) ετών χωρίς 
να έχει πραγματοποιηθεί η κατεδάφιση του πληγέντος 
κτίσματος. 

Σε κάθε περίπτωση πριν από την χορήγηση της τε¬ 
λευταίας δόσης του δανείου απαιτείται η κατεδάφιση 
του πληγέντος κτίσματος. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 


ΠΑΡΑΡΤΗΜΑ 

ΔΙΚΑΙΟΛΟΓΗΤΙΚΑ ΕΠΙΣΚΕΥΗΣ 
ΠΛΗΓΕΝΤΩΝ ΚΤΙΡΙΩΝ ΑΠΟ ΠΛΗΜΜΥΡΑ 

1. Πόρισμα που εκδόθηκε από την Υπηρεσία για τον 
χαρακτηρισμό του κτίσματος-Έκθεση αυτοψίας (εφόσον 
υπάρχει). 

2. Στέλεχος της οικοδομικής αδείας (εφόσον υπάρ¬ 
χει) 

3. Στις περιπτώσεις που δεν υπάρχει οικοδομική άδεια 
απαιτείται Βεβαίωση από το Δασαρχείο ότι το πληγέν 
ακίνητο δεν βρίσκεται σε δασική ή Δημόσια έκταση ή 
ότι εξαιρείται της κατεδάφισης 

4. Τοπογραφικό διάγραμμα 

5. Φωτογραφίες βλαβέντων στοιχείων υπογεγραμμέ¬ 
νες από τον ιδιώτη μηχανικό και ιδιοκτήτη. 

6. Αρχιτεκτονικά Σχέδια [κατόψεων ορόφων, υπογείου, 
θεμελίωσης (εφόσον απαιτείται), τομής] 

7. Σχέδια ξυλοτύπων (εφόσον απαιτούνται) 

8. Σχέδια αποτύπωσης βλαβών (η αποτύπωση βλαβών 
μπορεί να περιλαμβάνεται στα σχέδια κατόψεων & ξυ¬ 
λοτύπων για τον οργανισμό πλήρωσης και τον φέροντα 
οργανισμό αντίστοιχα) 

9. Τεχνική Έκθεση 

10. Τεχνική περιγραφή - Προϋπολογισμός 

11. Στατικός υπολογισμός (αντισεισμικός) (εφόσον 
απαιτείται) 

12. Δήλωση ανάθεσης-ανάληψης μελέτης και επίβλεψης 

13. Δήλωση για τον χαρακτήρα (τοπικό ή γενικό) των 
ζημιών για ολόκληρη την οικοδομή 

14. Δήλωση αντισεισμικότητας και τήρησης συντελε¬ 
στή σεισμικής επιβάρυνσης (εφόσον απαιτείται) 

15. Σχέδια επεμβάσεων 

16. Καθορισμός αμοιβής Μηχανικού 

17. Συμβόλαιο ιδιοκτησίας, επικυρωμένο νόμιμα, και το 
τοπογραφικό διάγραμμα που το συνοδεύει 

18. Πιστοποιητικό ιδιοκτησίας από το Υποθηκοφυλα¬ 
κείο 

19. Υπεύθυνη δήλωση ν. 1599/1986 με το παρακάτω 
κείμενο: 

α) Δεν έχω πάψει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 

κτίριο από τις πλημμύρες της.στο 

Δήμο του.Νομού. 

β) Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας της πλημμύρας της 


γ) Επιθυμώ η δωρεάν κρατική αρωγή να μου δοθεί 
για το κτίσμα μου που κρίθηκε επισκευάσιμο από το υπ’ 
αριθμ.πόρισμα επιτροπής και βρίσκεται 


δ) Τα στοιχεία του κατόχου του ακινήτου την ημέρα 

του συμβάντος ήταν. 

ε) Θα διατηρήσω την κυριότητα του προς δανειοδό¬ 
τηση ακινήτου μου μέχρι την ημερομηνία υπογραφή της 
δανειστικής σύμβασης. 

20. Υπεύθυνη δήλωση ν. 1599/1986 του ιδιοκτήτη ή 
του Ειδ. Διαχειριστή, ότι έχει λάβει γνώση της τεχνικής 
έκθεσης όσον αφορά τον επιδιωκόμενο βαθμό επισκευ- 
ής/ενίσχυσης του κτιρίου και ότι την αποδέχεται. 

21. Στις περιπτώσεις που το ακίνητο έχει μεταβιβα¬ 
στεί μετά την ημερομηνία του συμβάντος απαιτείται 
Υπεύθυνη δήλωση του ν. 1599/1986 του προκατόχου του 
ακινήτου με το παρακάτω κείμενο: 


Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 

κτίριο από τις πλημμύρες της . στο 

Δήμο . Νομού.ούτε δωρεάν 

κρατική αρωγή για το ίδιο ή άλλο ακίνητο που έχει 
πληγεί από το προαναφερόμενο συμβάν. 

22. Για κτίρια με διηρημένη ιδιοκτησία απαιτείται επι¬ 
πλέον: 

α) Πρακτικό Γενικής Συνέλευσης για ορισμό Ειδικού 
Διαχειριστή. 

β) Υπεύθυνη δήλωση του ν. 1599/1986 του Ειδικού 
Διαχειριστή με το παρακάτω κείμενο: 

Βάσει.του από.πρακτι¬ 

κού της Γ ενικής Συνέλευσης των συνιδιοκτητών για το 

κτίσμα επί της οδού .αρ.Δήμου 

.αποδέχομαι τον ορισμό μου σαν Ειδικού 

Διαχειριστή με τις υποχρεώσεις και τις αρμοδιότητες 
που αναφέρονται στο ν. 867/1979. 

γ) Υπεύθυνη δήλωση του ν. 1599/1986 του ιδιοκτήτη με 
το παρακάτω κείμενο πέραν των άλλων: 

Ορίζω ειδικό διαχειριστή σύμφωνα με το πρακτικό της 

από.Γ ενικής Συνέλευσης 

των συνιδιοκτητών για την πολυκατοικία επί της οδού 

. αρ. Δήμου . 

τον κ.του.ο οποίος θα 

ενεργεί κάθε πράξη και υπογράφει κάθε δικαιοπραξία 
για την σύναψη δανειστικής σύμβασης, εγγραφή υπο¬ 
θήκης και διαχείρισης του δανείου και την εκτέλεση 
των εργασιών για την αποκατάσταση των ζημιών της 

ιδιοκτησίας μου από τις πλημμύρες της . 

καθώς και των φερόντων και κοινοκτήτων στοιχείων 
της πολυκατοικίας σύμφωνα με το ν. 867/1979. 

• Η υπεύθυνη δήλωση αυτή γίνεται από τους ιδιοκτή¬ 
τες που συμμετείχαν στη Γ.Σ. και συμφώνησαν στον 
ορισμό του ειδ. Διαχειριστή. 

δ) Πίνακα ποσοστών συνιδιοκτησίας οικοδομής. 

Σημειώσεις: 

• Όλα τα ανωτέρω σχέδια θα πρέπει να είναι υπογε¬ 
γραμμένα από τον μελετητή μηχανικό. 

• Τα ανωτέρω δικαιολογητικά, εκτός από το πόρι¬ 
σμα χαρακτηρισμού του κτίσματος, το στέλεχος της 
οικοδομικής αδείας, τις φωτογραφίες και το έντυπο 
αδείας επισκευής, θα υποβάλλονται εις διπλούν 

• Οι Υπεύθυνες Δηλώσεις θα υποβάλλονται για κάθε 
ιδιοκτήτη ξεχωριστά 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 

